
VARĖNOS RAJONO SAVIVALDYBĖS 2026 M. VISUOMENĖS SVEIKATOS RĖMIMO SPECIALIOJI PROGRAMA 

I SKYRIUS
BENDROSIOS NUOSTATOS

1. Varėnos rajono savivaldybės 2026 metų visuomenės sveikatos rėmimo specialioji programa (toliau – programa) – tai kompleksas visuomenės sveikatos prevencijos ir stiprinimo priemonių, kurios įgyvendinamos siekiant pagerinti savivaldybės gyventojų sveikatą ir gyvenimo kokybę.
2. Programa parengta vadovaujantis Lietuvos Respublikos vietos savivaldos įstatymu, Lietuvos Respublikos sveikatos sistemos įstatymu, Lietuvos Respublikos visuomenės sveikatos priežiūros įstatymu ir kitais galiojančiais teisės aktais bei atsižvelgiant į 2022–2030 m. plėtros programos valdytojos Lietuvos Respublikos sveikatos apsaugos ministerijos sveikatos išsaugojimo ir stiprinimo plėtros programą, patvirtintą Lietuvos Respublikos Vyriausybės 2022 m. sausio 26 d. nutarimu Nr. 66 „Dėl 2022–2030 m. plėtros programos valdytojos Lietuvos Respublikos sveikatos apsaugos ministerijos sveikatos išsaugojimo ir stiprinimo plėtros programos patvirtinimo“.
3. Programos įgyvendinimas padės formuoti atsakingą visuomenės požiūrį į sveikatą, leis sumažinti gyventojų sergamumą, neįgalumo ir ankstyvo mirtingumo atvejus. 
4. Programa nustato programos priemonių sudarymo, finansavimo, įgyvendinimo, atskaitomybės ir kontrolės tvarką.

II SKYRIUS
SITUACIJOS ANALIZĖ

5. Sveikata yra ne tik ligos ar negalavimų nebuvimas, bet ir fizinė, psichinė bei socialinė harmonija, leidžianti žmogui visapusiškai realizuoti savo galimybes. Sveikata lemia darbingumą, gyvenimo kokybę ir ilgaamžiškumą, todėl jos išsaugojimas yra tiek asmeninė, tiek visuomenės atsakomybė. Be to, sveikatos išsaugojimas turi ne tik individualią, bet ir ekonominę reikšmę – sveika visuomenė mažina sveikatos priežiūros išlaidas, didina darbo našumą ir prisideda prie tvarios valstybės ateities kūrimo. Moksliniai tyrimai patvirtina, kad investicijos į ligų prevenciją ir sveikatos stiprinimą yra ekonomiškai efektyvesnės nei susirgusių asmenų gydymas. Todėl ypatingas dėmesys skiriamas sveikos gyvensenos ugdymui nuo ankstyvo amžiaus, skatinant fizinį aktyvumą, subalansuotą mitybą ir psichologinę gerovę kaip pagrindinius sveikos visuomenės kūrimo veiksnius.
6. Lietuvoje, kaip ir kitose Europos Sąjungos valstybėse narėse, daugelį metų vyraujančios sveikatos problemos nekinta: daugiausia gyventojų serga kraujotakos sistemos ir kvėpavimo sistemos ligomis, piktybiniais navikais, kurios lemia ir didžiausią absoliutų mirčių skaičių. Pats efektyviausias būdas mažinti sergamumo ir mirtingumo rodiklius - didinti gyventojų sveikatos raštingumo lygį, skatinant kasdienius, netinkamus gyvenimo būdo įpročius keisti sveikatai palankiais.
7. Vienas iš pagrindinių rodiklių, apibrėžiančių žmogaus sveikatą ir gerovę –  vidutinė gyvenimo trukmė. Gyvenimo trukmę gali paveikti daug skirtingų veiksnių, tokių kaip genetika, gyvenimo būdas, aplinkos sąlygos ir kt.  2024 m. vidutinė tikėtina Varėnos rajono savivaldybės gyventojų gyvenimo trukmė, kai amžius 0 siekė 74,1 m. (Lietuvoje – 77,46 m.).
8. Išsamūs Varėnos rajono savivaldybės gyventojų sergamumo, mirtingumo, ligotumo, aplinkos, asmens sveikatos priežiūros paslaugų prieinamumo, prevencinių programų aktyvumo ir kiti sveikatai įtaką darantys duomenys, analizės rezultatai kasmet yra pateikiami Varėnos rajono  savivaldybės visuomenės sveikatos stebėsenos  ataskaitose.

III SKYRIUS
PROGRAMOS TIKSLAS IR UŽDAVINIAI

5. Programos tikslas – remti Savivaldybėje vykdomas visuomenės sveikatinimo priemones, stiprinančias gyventojų sveikatą, mažinančias sveikatą žalojančios elgsenos paplitimą, formuojančias aktyvų visuomenės požiūrį į sveikatą, užtikrinančias sveikatai palankią aplinką.
6. Programos uždaviniai:
6.1. stiprinti gyventojų sveikatą ir vykdyti ligų prevenciją;
6.2. vykdyti gyventojų sveikatos mokymą bei sveikos gyvensenos žinių skleidimą, didinti sveikatos raštingumą;
6.3. stiprinti asmeninę atsakomybę už savo sveikatą, ugdant teisingą požiūrį į sveiką gyvenseną;
6.4. vykdyti sveikatinimo priemones, gerinančias aplinkos kokybę ir užtikrinančias saugią, nekeliančią grėsmės žmonių sveikatai aplinką.


IV SKYRIUS
PROGRAMOS PRIORITETINĖS KRYPTYS

7. Programos  prioritetines kryptis nustato Savivaldybės bendruomenės sveikatos taryba, atsižvelgdama į Varėnos rajono savivaldybės visuomenės sveikatos stebėsenos ataskaitos išvadas, esamas problemas ir gyventojų sveikatos būklę. 
8. Programos prioritetinės kryptys:
8.1. Psichikos sveikatos stiprinimas:
8.1.1. Psichoaktyviųjų medžiagų vartojimo prevencija, intervencija ir žalos mažinimas visų amžiaus grupių gyventojams taikant metodiškai pagrįstas priemones;
8.1.2. Emocinės, psichologinės pagalbos priemonių prieinamumo didinimas (ypač kaimo gyventojams) visų amžiaus grupių gyventojams taikant metodiškai pagrįstas ilgalaikes (ne vienkartines) priemones;
8.1.3. Smurto ir savižudybių prevencija, intervencija ir žalos mažinimas visų amžiaus grupių gyventojams.
8.2. Lėtinių ligų prevencija, orientuota į pirmines prevencijos priemones:
8.2.1. Fizinio aktyvumo skatinimas, organizuojant reguliarius (ne vienkartinius) užsiėmimus ir masinius fizinį aktyvumą skatinančius renginius (priemones);
8.2.2. Valstybinių onkologinių ligų prevencinių programų skatinimas ir priartinimas prie gyventojų;
8.2.3. II tipo cukrinio diabeto ir nutukimo prevencija, taikant aktyvias, praktines ir metodiškai pagrįstas priemones.
8.3. Infekcinių ligų prevencija ir kontrolė:
8.3.1. Gyventojų imunoprofilaktikos (skiepijimo) apimčių didinimas, informuotumo apie vakcinaciją stiprinimas ir skiepų prieinamumo gerinimas visų amžiaus grupių gyventojams taikant metodiškai pagrįstas priemones;
8.3.2. Tuberkuliozės prevencija, ankstyvos diagnostikos skatinimas ir visuomenės informavimas apie ligos plitimo rizikos veiksnius bei profilaktikos galimybes.
V SKYRIUS
VERTINIMO KRITERIJAI

9. Šios Programos efektyvumo vertinimo kriterijai: 
9.1. finansuotų sveikatos projektų skaičius;
9.2. organizuotų sveikatinimo renginių skaičius;
9.3. renginių dalyvių skaičius.

VI SKYRIUS
PROGRAMOS FINANSAVIMO ŠALTINIAI

10. Programos finansavimo šaltiniai:
10.1. Savivaldybės biudžeto asignavimai;
10.2. 20 proc. Savivaldybės aplinkos apsaugos rėmimo specialiosios programos lėšų;
10.3. savanoriškos fizinių ir juridinių asmenų įmokos;
[bookmark: part_dd21aeb217384bbdb4a61defc4e2de41][bookmark: part_f67a14e898714157bc9db36e89c6f1fc][bookmark: part_3b971e60d8c4490f9ef2a8b5e7bf421a][bookmark: part_570fe184e77846b79895f689fccb1e7f][bookmark: part_47232463994e4412a9346bc2074b3e25][bookmark: part_5e7cf77a060f411d8aac19c00105c4b6][bookmark: part_6d7cbf46156e46d08aa3212222933690][bookmark: part_a8c14a0b038e435fb6c16e0982f00371][bookmark: part_799bb34a8fbe4f128a035f03ed541449][bookmark: part_e7e83c8a6dce4e4f8410d504b7b54f4a][bookmark: part_f09fb4549ae6460f9d7b23228fc44ae3]10.4. kitos teisėtai įgytos lėšos.

VII SKYRIUS
PROGRAMOS ĮGYVENDINIMAS

11. Programa sudaroma iš priemonių, skirtų nustatytoms prioritetinėms sveikatinimo sritims įgyvendinti, ir priemonių, kurios yra reikalingos Varėnos rajono savivaldybės strateginio veiklos plano Sveikatos apsaugos programos uždaviniams įgyvendinti. Programos sveikatinimo projektų atranką vykdo ir jų vertinimą atlieka Savivaldybės bendruomenės sveikatos taryba pagal Savivaldybės tarybos patvirtintą tvarką. Programoje numatytos priemonės įgyvendinamos pagal Savivaldybės administracijos direktoriaus pasirašytas sutartis su priemonių vykdytojais.
12. Metinę ataskaitą apie Programos priemonių įgyvendinimą Savivaldybės sveikatos reikalų koordinatorius teikia Savivaldybės tarybai ir Higienos institutui.

VIII SKYRIUS
LAUKIAMI REZULTATAI

13. Programos įgyvendinimas padės stiprinti ir gerinti gyventojų sveikatą, leis sumažinti gyventojų sergamumą, kurį lemia neteisinga žmonių gyvensena, elgsena, neigiami aplinkos veiksniai. 
14. Pagerės gyventojų informuotumas apie sveikatą žalojančius veiksnius ir ligų profilaktiką, bus formuojamas teigiamas gyventojų požiūris į sveiką gyvenseną, sveikatos išsaugojimą ir stiprinimą.



IX SKYRIUS
ATSAKOMYBĖ

15. Už Programoje numatytų priemonių įgyvendinimą ir lėšų tinkamą, efektyvų panaudojimą atsako Programos priemonių vykdytojai.
16. Išaiškėjus, kad Programos priemonėms skirtos lėšos buvo panaudotos ne pagal paskirtį, Programos priemonės vykdytojas privalo lėšas grąžinti į sutartyje nurodytą sąskaitą.
17. Už Programos lėšų apskaitą atsako Savivaldybės administracijos Apskaitos skyrius.


___________________________

VARĖNOS RAJONO SAVIVALDYBĖS 2026 M. VISUOMENĖS SVEIKATOS RĖMIMO SPECIALIOSIOS PROGRAMOS SĄMATA

PAJAMOS
	Eil. Nr.
	Pajamų šaltiniai
	Suma, Eur

	1.
	Aplinkos apsaugos rėmimo specialiosios programos lėšos
	29 732

	2.
	Likutis 2026-01-01
	36 800

	
	Iš viso pajamų:
	66 532



IŠLAIDOS

	[bookmark: _Hlk165533598]Eil. Nr.
	Pareiškėjas
	Projektas
	Skiriamos lėšos, Eur

	1. 
	[bookmark: _Hlk226008556]VšĮ LASS pietvakarių centras
	[bookmark: _Hlk226008595]„Aklieji ir silpnaregiai“
	500

	2. 
	[bookmark: _Hlk226008656]LPS „Bočiai“ Varėnos rajono bendrija
	[bookmark: _Hlk226008679]„Dar širdyje ne sutema...“: kūrybos, sveikatos ir bendrystės iniciatyva Varėnos rajono senjorams“
	800

	3. 
	[bookmark: _Hlk226008710]Varėnos miesto sveikatingumo klubas „Ropė“
	[bookmark: _Hlk226008730]„Sveika gyvensena – gyvenimo būdas“
	1500

	4. 
	[bookmark: _Hlk226008762]Varėnos rajono Žilinų kaimo bendruomenė
	[bookmark: _Hlk226008782]„Judėk!“
	3400

	5. 
	[bookmark: _Hlk226008807]Varėnos trečiojo amžiaus universitetas
	[bookmark: _Hlk226008824]„Varėnos senjorų užimtumas per mokymus“
	560

	6. 
	[bookmark: _Hlk226008851]Varėno „Ąžuolo“ gimnazija
	[bookmark: _Hlk226008874]„Gyvenk sveikai“
	600

	7. 
	[bookmark: _Hlk226012810]Varėnos „Ryto“ progimnazija
	„V.E.I.K. 2026“ 
	1300

	8. 
	[bookmark: _Hlk226012933]Varėnos rajono visuomenės sveikatos biuras
	„Mokinių konferencija 2026“
	1400

	9. 
	[bookmark: _Hlk226013132]Vilkiautinio kaimo bendruomenė
	[bookmark: _Hlk226013149]„Sveikatos pynė: judėkime šokio ritmu“
	2200

	10. 
	Varėnos rajono visuomenės sveikatos biuras
	[bookmark: _Hlk226012999]„Vyrų RESTARTAS“
	1180

	11. 
	Varėnos rajono visuomenės sveikatos biuras
	[bookmark: _Hlk226013025]„Inovatyvios aplinkos kontrolės priemonės tuberkuliozės plitimo rizikai mažinti Varėnos rajone“
	1050

	12. 
	Varėnos rajono visuomenės sveikatos biuras
	„Žingsnių iššūkis“
	1540

	13. 
	Varėnos rajono visuomenės sveikatos biuras
	[bookmark: _Hlk226013110]„Psichoaktyvių medžiagų žalos mažinimas tarp Varėnos rajono moksleivių“
	1350

	14. 
	[bookmark: _Hlk226013172]Varėnos r. Senosios Varėnos Andriaus Ryliškio pagrindinė mokykla
	[bookmark: _Hlk226013187]„Judu, krutu – sveikas esu“
	360

	15. 
	[bookmark: _Hlk226013210]Varėnos sporto centras
	[bookmark: _Hlk226013224]„Kalėdinis Varėnos pusmaratonis 2026“
	2000

	16. 
	VšĮ teatras Cezario grupė
	„Emocinio raštingumo ugdymo ir patyčių prevencijos kūrybinės edukacijos mokiniams“
	2890

	17. 
	Varėnos socialinių paslaugų centras
	„Kelias į sveikatą 2026“
	1 200

	18. 
	[bookmark: _Hlk226013736]Varėnos sveikatingumo klubas „Saulingė“
	[bookmark: _Hlk226013755]„Sveikatos versmė“
	880

	19. 
	Varėnos socialinių paslaugų centras
	„Senyvo amžiaus asmenų emocinės sveikatos stiprinimas“
	1151

	20. 
	Varėnos rajono savivaldybės administracija
	Maudyklų vandens kokybės stebėsena
	6000

	
	Iš viso:
	31 861

	
	Rezervas:
	34 671




___________________________

